《端午饮汊口汪端家忽记京华旧事》
明代·程敏政

紫云溪上作端阳，忽记前年黼座傍。分艾特颁宫样虎，侑尊时出上供羊。

綵丝系臂饶恩露，聚扇回风带御香。抚景不堪惊岁月，愧无才力报君王。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。